Universidade de Dole

A Universidade de Dole foi unha universidade fundada para as dúas Borgoñas (condado e ducado), en 1423 na vila de Dole, a capital do condado de Borgoña, polo duque Filipe o Bo. Tras a conquista do Franco Condado en 1678, o rei Lois XIV fixo trasladar a universidade, en 1691, a Besançon, a nova capital, co novo nome de Universidade de Franco Condado.Historia da Universidade de Dole. Sitio web oficial da Universidade de Franco Condado (en castelán)

 Historia 
Xa en 1287, o conde Otón IV, fundara unha pequena estrutura universitaria na vila de Gray, na rexión francesa de Borgoña-Franco Condado.Carta fundacional da Universidade de Gray. Arquivo Municipal de Gray.

miniatura|esquerda|Filipe III de Borgoña (O Bo), fundador da Universidade de Dole
Pero non foi ata 1423 cando Filipe III de Borgoña fundou unha grande universidade á imaxe doutras existentes en Europa, para cuxa localización escolleu Dole, a capital do Ducado de Borgoña, en lugar de Dijon, que era a capital do ducado, cidade esta última que, malia non chegar a ter universidade propia ata 1722, contaba xa, no entanto, con numerosas escolas de moita sona. Esta elección explícase fundamentalmente pola súa situación xeográfica central con respecto aos dous territorios borgoñóns.

A primeira sede da nova universidade foi a antiga capela de San Xurxo, sita na actual Grande-rue, e posteriormente trasladouse ao convento carmelita, preto do actual xardín Granvelle. En 1437, instituíuse unha facultade de Teoloxía.

A Universidade de Dole converteuse axiña nunha das universidades máis prestixiosas de Europa, particularmente debido á boa reputación da súa ensinanza do dereito canónico e do dereito civil.

Dous anos despois do asedio da cidade de Dole de 1479, o rei Lois XI ordenou o traslado da universidade inicialmente a Besançon e máis tarde a Poligny, ata que Carlos VIII a fixou novamente en Dole en 1484.

No lindeiro entre os séculos XV e XVI, Antoine de Roche fundou o Colexio de San Xerome, na actual rúa Aristide Briand, para o acollemento dos estudantes tanto estranxeiros como procedentes do Franco Condado.

En 1562, Dole contaba con 268 alumnos, dos cales 45 eran do Franco Condado e 223 proviñan doutros países. Á parte dos profesores locais, habíaos tamén flamengos e italianos, o que dá conta da reputación internacional desta univarsidade a finais da Idade Media.

En 1613, os profesores desexaban transformar a súa universidade tomando como referencia os estatutos das de Lovaina e Douai. Para tal efecto, enviaron un emisario ao duque, que residía en Bruxelas, para facer a solicitude, que se concedeu a través de varios editos entre 1616 e 1618. No entanto, esta transformación non era do gusto dos estudantes do Franco Condado, que se opuñan abertamente, e estes abandonan durante un tempo a universidade.Feingold, Mordechai (ed.). Histoire des Universités Vol. XVIII / 2, Oxford University Press. Oxford, 2003. Páxinas 41-42 (en francés) O resultado deste episodio é descoñecido, aínda que é probable que tales editos non se chegasen a aplicar nunca.

En 1691, o rei Lois XIV, nova máxima autoridade do Franco Condado ao pasar este a soberanía francesa, trasladou a universidade a Besançon, a nova capital da rexión. A actual Universidade de Franco Condado é, pois, hereditaria da primitiva Universidade de Dole.Frasquin. Notes Topopgraphiques et Historiques sur la Ville de Dole. Dole, 1822 (en francés)

 Personalidades relacionadas 
miniatura|Heinrich Cornelius Agrippa (1486-1535)

 Reitores 
A lista non é exhaustiva:Arquivos municipais de Besançon, Acta rectorum et matricula Universitatis Dolanae... (508 a 1004). 
 Peter Phoenix (1524)
 Richard Receptor (1540) 
 Pierre Mercier (1541) 
 Raimond Chosal (1542)
 Louis Chavirey (1543)
 John Eck (1545)
 Guillaume Maertenne (1546)
 Christophe Mellinger (1547)
 Stephen Mairot (1550) 
 John Lalemand (1552)
 Thierry Vanderkarck (1553) 
 Mathieu Stainberger (1554)
 Jean de Marnix (1557)
 Jean-Jacques de Lamberg (1581)
 Jean-David Kalkenriedt (1605)
 Claude Bassand (1607)
 Marquardt Aw (1608)
 Gilles de Calenelle (1609)
 Séverin Kreitmayer (1610)
 Vandelin-Simon Vuillin (1611)
 Claude Baguinet (1612) 
 Claude Maillot (1613)
 Charles Moscon (1615)
 Maximiliano Zwanger (1616)

 Alumnos salientables 
miniatura|Balthasar Gérard (1557-1584)
 Heinrich Cornelius Agrippa (1486-1535). Astrólogo e alquimista.Philippe Thiéfaine. Anima mundi, Agrippa à Dole, Les Éditions de la Passerelle. Dole, 2010 [ISBN 978-2953204636] (en francés)
 Viglius Van Aytta (1507-1577). Xurista holandés doutorado en 1526.
 Otto Truchsess von Waldburg (1514-1573), bispo de Augsburgo e de Palestrina.
 Balthasar Gérard (1557-1584), autor do asasinato de Guillerme I de Orange-Nassau.
 Jean-Baptiste Besard (1567-1625?), avogado, médico e compositor para laúde.

 Notas 

 Véxase tamén 

 Bibliografía 
 Beaune, H; De Arbaumont, J. Les Universités de Franche-Comté: Gray, Dole, Besançon. Marchand. Dijon, 1870 (en francés)
 Jacques Heers, Louis XI. Perrin. París, 2003. Páxina 389 (en francés)
 Theurot, J. "L'Université de Dole de sa fondation à son fils transfert à Besançon". En Gresset, M.; Lassus. F. (dir.). Institutions et vie universitaire dans l'Europe d'hier et d'aujourd'hui. Actas do Coloquio da Asociación Interuniversitaria do Leste de París, 1991. Páxinas 25-44 (en francés)

Dole
Categoría:Franco Condado